የኤርትራ  መንግሥት በኢትዮ-ኤርትራ ድንበር ጉዳይ ላይ ውይይት የሚያደርግ ከፍተኛ የልዑካን ቡድን ሊልክ ነው
የኤርትራ መንግሥት  በኢትዮ-ኤርትራ ድንበር ጉዳይ ላይ ከኢትዮጵያ ባለሥልጣናት ጋር  ውይይት የሚያደርግ ከፍተኛ የልዑኳን  ቡድን ወደ አዲስ አበባ ሊልክ መሆኑን አስታወቀ።የኤርትራው ፕሬዚዳንት ኢሳያስ አፈወርቂ በየዓመቱ በሚከበረው የሰማዕታት መታሰቢያ ቀንበተመለከተ ትናንት በቀጥታ ቴሌቪዥን ስርጭት ባደረጉት ንግግር እንደገለጸፁት ፥ በኢትዮ-ኤርትራ ድንበር ጉዳይ ላይ የሚነጋገር የሃገራቸውን ልዑክ ወደ አዲስ አበባ ለመላክ ማሰባቸውን ተናግረዋል።ፕሬዚዳንቱ ኢሳያስ  በኢትዮ-ኤርትራ ጉዳዩ ላይ ያሉት ተጨማሪ ማብራሪያ  አልሠጡም በጃፓን የኤርትራ አምባሳደር የሆኑት አቶ እስጢፋኖስ አፈወርቂ በበኩላቸው ፥ ሃገራቸው ከኢትዮጵያ ጋር ጠቃሚ  ውይይትና ምክክር  የሚያደርግ ከፍተኛ ልዑኳን ቡድን ወደ አዲስ አበባ እንደምትልክ በትዊተር ገፃቸው አስፍረዋል።የኢህአዴግ ስራ አስፈፃሚ ኮሚቴ ባለፈው ግንቦት ወር መጨረሻ ባካሄደው ስብሰባ የኢትዮ- ኤርትራ ወቅታዊ ሁኔታን በመገምገም፥ ኢትዮጵያ የአልጀርሱን ስምምነትና የድንበር ኮሚሽኑን ውሳኔ ያለ ምንም ቅድመ ሁኔታ ተቀብላ ለመተግበር መስማማቷን መግለጹ ይታወሳል።ይህን ተከትሎም በኢትዮጵያና ኤርትራ መካከል ተፈጥሮ የቆየው አለመግባባት እንዲያበቃና በሁለቱ ወንድማማች ህዝቦች መካከል ዘላቂ ሰላም እንዲፈጠር ሥራ አስፈጻሚው ጥሪ ማድረጉ  የሚታወስ ነው።የኢህአዴግ ስራ አስፈፃሚ ኮሚቴ ባለፈው ግንቦት ወር መጨረሻ ባካሄደው ስብሰባ የኢትዮ- ኤርትራ ወቅታዊ ሁኔታን በመገምገም፥ ኢትዮጵያ የአልጀርሱን ስምምነትና የድንበር ኮሚሽኑን ውሳኔ ያለ ምንም ቅድመ ሁኔታ ተቀብላ ለመተግበር መስማማቷን መግለጹ ይታወሳል።ይህን ተከትሎም በኢትዮጵያና ኤርትራ መካከል ተፈጥሮ የቆየው አለመግባባት እንዲያበቃና በሁለቱ ወንድማማች ህዝቦች መካከል ዘላቂ ሰላም እንዲፈጠር ጥሪ ማቅረቡም የሚታወስ ነው።